Bruselj, 20.10.2004

KOM(2004) 685 končno

.

Predlog

UREDBA SVETA

o spremembi Uredbe (ES) št. 2340/2002 in Uredbe (ES) št. 2347/2002 o možnostih ribolova globokomorskega staleža rib za države članice, ki so pristopile k EU v letu 2004

.

(predložena s strani Komisije)

OBRAZLOŽITVENI MEMORANDUM

Leta 2002 je Svet določil kvote za določeno število globokomorskih vrst v nekaterih morskih območjih severovzhodnega Atlantika (Uredba 2340/2002[1]). Te omejitve ulova so bile določene ob upoštevanju znanstvenega nasveta, da so ti staleži izpostavljeni in zahtevajo nujne ohranitvene ukrepe. Svet je tudi določil omejitve glede velikosti ribiškega ladjevja, ki jim je dovoljeno iztovoriti znatne količine globokomorskih vrst, in ta meja je bila določena z Uredbo Sveta 2347/2002[2] kot največja velikost ribiškega ladjevja, ki je iztovorila več kot 10 ton na plovilo na leto v obdobju treh let pred začetkom procesa odločanja o dodeljevanju možnosti ribolova.

V skladu s členom 57 Akta o pristopu Češke, Estonije, Cipra, Latvije, Litve, Madžarske, Malte, Poljske, Slovenije in Slovaške je zdaj ustrezno določiti možnosti ribolova za države pristopnice z enako metodo, ki jo je sprejel Svet ob odločanju glede možnosti ribolova za leto 2002.

Kvote

Ta predlog določa možnosti ribolova za države pristopnice z metodo, ki jo je Komisija predhodno uporabila pri oblikovanju predloga o določitvi obstoječih kvot za globokomorske vrste. Za vsako vrsto in vsako območje urejanja kvot je bil preučen uradni zapisnik ulova za referenčno obdobje desetih let (kakor so bili predloženi mednarodnim organizacijam) in predlog Komisije o dodatnih možnostih ribolova za vsako državo pristopnico temelji na teh podatkih.

To zahteva spremembo Uredbe Sveta 2340/2002, ki določa možnosti ribolova globokomorskih vrst za leti 2003 in 2004.

Zmogljivost ladjevja

Države ES-15 so določile omejitev glede velikosti ladjevja, kateremu je dovoljeno iztovarjanje globokomorskih vrst v skladu z velikostjo ladjevja, ki je lovila te vrste v obdobju treh let pred sprejemom odločitve o zakonski ureditvi teh vrst. Ker države pristopnice takrat niso sodelovale pri sprejemanju odločitve, je zdaj ustrezno določiti omejitve glede velikosti njihovega ladjevja z uporabo iste metode.

To zahteva spremembo Uredbe sveta 2347/2002, ki določa posebne pogoje dostopa in z njimi povezana pravila za ribolov globokomorskih staležev.

Predlog

UREDBA SVETA

o spremembi Uredbe (ES) št. 2340/2002 in Uredbe (ES) št. 2347/2002 o možnostih ribolova globokomorskega staleža rib za države članice, ki so pristopile k EU v letu 2004

SVET EVROPSKE UNIJE JE -

ob upoštevanju Pogodbe o ustanovitvi Evropske skupnosti,

ob upoštevanju Akta o pristopu Češke, Estonije, Cipra, Latvije, Litve, Madžarske, Malte, Poljske, Slovenije in Slovaške[3] in zlasti člena 57(2) Pogodbe,

ob upoštevanju predloga Komisije,

ob upoštevanju naslednjega:

(1) Z Aktom o pristopu iz leta 2003 ni bilo sprememb Uredbe Sveta (ES) št. 2340/2002 z dne 16. decembra 2002 o določitvi možnosti ribolova staležev rib odprtega morja za leti 2003 in 2004[4], ki bi novim državam članicam dodelila možnosti ribolova globokomorskih vrst. Zato je ustrezno dodeliti navedene možnosti ribolova novim državam članicam za leto 2004, da bi bili upoštevani njihovi interesi.

(2) Dodelitev možnosti ribolova ne sme povzročiti, da so ulovi, opravljeni zakonito pred pričetkom veljavnosti te uredbe, izpostavljeni odbitku kvote v skladu s členom 23(1) Uredbe Sveta (EGS) št. 2847/93[5], členom 5 Uredbe Sveta (ES) št. 847/96[6] ali členom 26 Uredbe (ES) št. 2371/2002.

(3) Uredba Sveta (ES) št. 2347/2002 z dne 16. decembra 2002 o določitvi posebnih pogojev dostopa in z njimi povezanih pravil za ribolov globokomorskih staležev[7] določa zgornjo mejo moči motorjev in zmogljivosti ribiškega ladjevja, ki lahko iztovori znatne količine globokomorskih vrst, in referenčno obdobje za določitev zgornjih meja, ki znaša tri leta pred pričetkom njene veljavnosti. Ustrezno je, da se podobni ukrepi uporabijo tudi za nove države članice, ob upoštevanju poznejšega datuma uporabe Uredbe za navedene države.

(4) Uredbo (ES) št. 2340/2002 in Uredbo (ES) št. 2347/2002 je zato treba ustrezno spremeniti -

SPREJEL NASLEDNJO UREDBO:

Člen 1

Uredba (ES) št. 2340/2002 se spremeni na naslednji način:

1) Doda se naslednji člen 3a:

"Člen 3a

1. Ulovi, ki so jih med 1. januarjem in 1. majem 2004 opravila plovila držav članic, ki so pristopile k EU leta 2004, se pripišejo kvotam, določenim v Prilogi I.

2. Dne [15 dni po pričetku veljavnosti te uredbe] države članice iz odstavka 1 obvestijo Komisijo o količini ulova med 1. januarjem in 1. majem 2004."

2) Doda se naslednji člen 4a:

"Člen 4a

Člen 23(1) Uredbe (EGS) št. 2847/93, člen 5 Uredbe (ES) št. 847/96 in člen 26 Uredbe (ES) št. 2371/2002 se ne uporabljajo za ulove, ki so jih opravila plovila držav članic, ki so pristopile k EU leta 2004, pred [dan pričetka veljavnosti te uredbe], nad kvoto, določeno v Prilogi I k Uredbi (ES) št. 2340/2002."

3) Priloga I se spremeni v skladu s Prilogo k tej uredbi.

Člen 2

Členu 4(1) Uredbe (ES) št. 2347/2002 se doda naslednji odstavek:

" 3. Z odstopanjem od odstavka 1 države članice, ki so pristopile EU leta 2004, izračunajo skupno moč in skupno prostornino svojih plovil, ki so v katerem koli od let 2000, 2001 ali 2002 iztovorila več kot 10 ton katerih koli globokomorskih vrst. Skupne vrednosti se sporočijo Komisiji."

Člen 3

Ta uredba začne veljati tretji dan po objavi v Uradnem listu Evropske unije.

Uporabljati se začne 1. maja 2004.

Ta uredba je v celoti zavezujoča in se neposredno uporablja v vseh državah članicah.

V Bruslju, [...]

Za Svet

Predsednik

PRILOGA

Priloga I k Uredbi (ES) št. 2340/2002 se spremeni kot sledi:

(1) Vpis v zvezi z vrsto Črni morski meč v območju V, VI, VII, XII se nadomesti z naslednjim:

+++++ TABLE +++++

(2) (1) Vpis v zvezi z vrsto Okroglonosi repak v območju Vb, VI, VII, se nadomesti z naslednjim:

+++++ TABLE +++++

(3) Vpis v zvezi z vrsto Modri leng v območju VI,VII se nadomesti z naslednjim:

+++++ TABLE +++++

[1] UL L 356, 31.12.2002, str. 1.

[2] UL L 351, 28.12.2002, str. 6.

[3] UL L 236, 23.9.2003, str. 1.

[4] UL L 356, 31.12.2002, str. 1.

[5] UL L 261, 20.10.1993, str. 1. Uredba, kakor je bila nazadnje spremenjena z Uredbo (ES) št. 1954/2003 (UL L 289, 7.11.2003, str. 1).

[6] UL 115, 9.5.1996, str. 3.

[7] UL L 351, 28.12.2002, str. 6.